OpenLLM-France/wikimedia huggingface dataset:
# Beldar-mazo

Beldar-mazoa (Cordyceps militaris) Cordycipitaceae familiako onddo espezie bat da. Honen balioa ez dago sukaldean, arma biologiko gisa baizik, pinuak arriskuan jartzen dituen prozesionariaren aurka borrokatzeko.
Sinonimoak: Clavaria squamosa, Sphaeria militaris, Clavaria granulosa, Isaria crassa, Sphaeria militaris var. a simplex, Xylaria militaris, Clavaria cicadae, Isaria velutipes, Isaria velutina, Hypoxylon militare, Corynesphaera militaris, Isaria farinosa, Kentrosporium militare, Kentrosporium clavatum, Torrubia militaris.

## Deskribapena

Ezaugarriak: 2 eta 6 cm bitarteko garaiera eta 0,3 eta 1 cm bitarteko lodierakoa, luzera aldakorreko oin batek eutsitako borra baten itxurakoa. Zilindriko samarra den borra baten itxurakoa, batzuetan luzetako depresioarekin eta gainazala garatxo txikiz estalita, itxura izurtsua ematen diote; laranja koloretik laranja-gorriztara doana.
Hanka: Erdian, pixka bat furfurazeoa, poliformismo nabarmenekoa, gehienetan zilindrikoa, kurbatua, eta krisalidetaraino luzatzen da; horia edo horixka-laranja kolorekoa, lur azpian dagoena argiagoa da.
Himenioa: Borraren azalean kokatua.
Haragia: Hauskorra, usain eta zapore hautemanezinekin.
Etimologia: Cordyceps terminoa grekotik dator eta, zapaburua esan nahi duen "cordylos" hitzetik etor liteke.

## Jangarritasuna

Ez da jangarria.

### Nahasketa arriskua

Bere formagatik eta koloreagatik nahastezina da.
Oharra: Arma biologiko gisa erabil daiteke pinuaren prozesionariaren aurkako borrokan.

## Sasoia eta lekua

Neguan eta udaberrian koniferoen basoetan eta belardietan. Lepidopteroen krisalida espezieak erasotzen eta suntsitzen dituen espeziea da, batez ere pinuaren prozesionaria.

### Banaketa eremua

Mundu osoa, batez ere klima-zona epeletan. Amerika, Europa, Errusia, Himalaiako eremua, Hego Korea, Japonia, Txina, Taiwan, Australia, Hawaii, Hegoafrika, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 526 or. ISBN 978-84-617-0196-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 806 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 504 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 336 or. ISBN 84-282-0865-4..
* ↑ Cordyceps militaris: GBIF—the Global Biodiversity Information Facility.

## Kanpo estekak

* Datuak: Q2118699
* Multimedia: Cordyceps militaris / Q2118699
# Samuel Welsford

Samuel «Sam» Welsford (Perth, Mendebaldeko Australia, 1996ko urtarrilaren 19a) txirrindularitzan pistako modalitateetan lehiatzen den atleta australiarra da, taldekako jazarpen proban eta ibilbidean espezialista.
Udako bi Olinpiar Jokotan, parte hartu zuen; bi domina lortu zituen taldekako jazarpen proban, zilarra Rio de Janeiro 2016an (Alexander Edmondson, Jack Bobridge eta Michael Hepburnekin batera) eta brontzea Tokio 2020an (Kelland O'Brien, Leigh Howard eta Luke Plappekin batera).
Pista Txirrindularitzako Munduko Txapelketan, urrezko lau domina irabazi zituen 2016 eta 2019 urteen artean.

## Palmaresa pistan

Olinpiar Jokoak :
| Urtea | Lekua | Domina | Lehiaketa |
| 2016 | Rio de Janeiro ( Brasil) | 02 ! | Jazarpena taldeka |
| 2020 | Tokio ( Japonia) | 03 ! | Jazarpena taldeka |
| 2024 | Paris | 01 ! | Jazarpena taldeka |
| Munduko Txapelketa ||||
| Urtea | Lekua | Domina | Lehiaketa |
| 2016 | Londres ( Erresuma Batua) | 01 ! | Jazarpena taldeka |
| 2017 | Hong Kong ( Txina) | 01 ! | Jazarpena taldeka |
| 2019 | Pruszkow ( Polonia) | 01 ! | Jazarpena taldeka |
| 2019 | Pruszkow ( Polonia) | 01 ! | Scratch |
| Commonwealth Jokoak ||||
| Urtea | Lekua | Domina | Proba |
| 2018 | Gold Coast | 01 ! | Jazarpena taldeka |
| 2018 | Gold Coast | 01 ! | Scratch |

## Palmaresa errepidean

2017
* Tour of Gippsland eta bi etapa
* 2. Melbourne to Warrnambool Classicean
2018
* Tour of the Great South Coast-eko etapa bat
* 3. Tour of the King Valleyn eta etapa bat
* Amy's Otway Tourreko etapa bat
* Noosa Kriteriuma
* 2. Amy's Otway Tourrean
* 3. Australiako Kriterium txapelketan (23 urtez azpikoan)
2019
* Wal Smith Memorial
* Tour of the Riverland-eko etapa bat
* Lus Van Roden
* Wielerdag van Monster
* Tour of the Great South Coasteko bi etapa
2020
* Australiako kriterium txapelketa
2021
* Santos Festival of Cycling-eko etapa bat
2022
* Turkiako Itzuliko etapa bat
* 3. Scheldeprijsean
2023
* Vuelta a San Juaneko bi etapa
* Criquielion Sari Nagusia
* Renewi Tourreko etapa bat
* 2. Scheldeprijsean
* 2. Ster ZLM Toerrean
* 3. Jean-Pierre Monseré Sari Nagusian
* 3. Bredene Koksijde Classicean
* 3. Veenendaal-Veenendaal Classicean
2024
* Down Under Tourreko Puntukako sailkapena eta 3 etapa
* Hungariako Itzuliko etapa 1
2025
* Down Under Tourreko Puntukako sailkapena eta 3 etapa

## Erreferentziak

* 1 2 «Sam Welsford». the-sports.org (Ingelesez).

## Kanpo estekak

* Samuel Welsford - ProCyclingStats
* Datuak: Q22917783
* Multimedia: Sam Welsford / Q22917783
# Armored Core

Armored Core (japonieraz: アーマード・コア, Āmādo Koa) FromSoftware enpresaren third-person shooter motako bideo-joko saila bat da. Telesaila protagonista isil baten istorioa du ardatz, etorkizun urrunean mertzenario pilotu gisa hainbat lan egiten dituen, Armored Cores bezala ezagutzen diren borroka-unitate mekanizatu itzelak erabiliz, hainbat korporazio eta bezero partikularren menpe. Jokalariak bezero hauentzako misioak betetzen dituen heinean, bere unitatea hobetzeko erabil ditzakeen kredituekin saritzen da eta dirua egiteko aukera berriak desblokeatzen ditu. Serieko joko batzuek arena mota bat dute, non jokalariak Armored Coreko beste pilotu batzuen aurka borrokatu ahal izango duen aurrez aurreko batailetan, eta horietan irabazten badu, prestigioz edo diruzko diru-sarreraren batekin saritua izango da.
Telesailak hainbat jarraipen ditu bere historian, hamahiru jokotan zehar banatuak, zazpi spin-off, eta hiru birjaurtiketa birmasterizatu, hainbat jaurtiketarekin, sekuelen "belaunaldiz" osatutako set batekin banatuta, eta horiek zerrendatutako titulu bakoitzarekin hasten dira. Serieko lehen jokoa, Armored Core, 1997an merkaturatu zen, eta berriena, Armored Core VI: Fires of Rubicon, 2023. urtean kaleratu zen.Seriea PlayStation eta Xbox kontsola batzuetara eraman da, baita Microsoft Windowsera eta telefono mugikorretara ere. 2007an, Fujimi Shobō argitaletxeak mangarako egokitu zuen saila, Armored Core: Tower City Blade , eta 2024an, Tim Millerrek Secret Level telesailarako, Armored Core: Asset Management izeneko atal gisa, Keanu Reeves, Erin Yvette, Temuera Morrison, Patrick Schwarzenegger eta Steve Blumen ahotsekin.

## Bideo-jokoen zerrenda

PlayStation
* Armored Core (1997)
* Armored Core: Project Phantasma (1997)
* Armored Core: Master of Arena (1999)
PlayStation 2
* Armored Core 2 (2000)
* Armored Core 2: Another Age (2001)
* Armored Core 3 (2002)
* Silent Line: Armored Core (2003)
* Armored Core: Nexus (2004)
* Armored Core: Nine Breaker (2004)
* Armored Core: Last Raven (2005)
PlayStation 3 / Xbox 360
* Armored Core 4 (2006)
* Armored Core: For Answer (2008)
* Armored Core V (2012)
* Armored Core: Verdict Day (2013)
PlayStation Portable
* Armored Core: Formula Front: Extreme Battle (2004)
* Armored Core 3 Portable (2009)
* Armored Core: Silent Line Portable (2009)
* Armored Core: Last Raven Portable (2010)

### PlayStation 4 / PlayStation 5 / Xbox One / Xbox Series / Windows

* Armored Core VI: Fires of Rubicon (2023)
Telefono mugikorra
* Armored Core: Mobile Mission (2005)
* Armored Core: Mobile Online (2005)
* Armored Core: Mobile 2 (2005)
* Armored Core: Mobile 3 (2007)
* Armored Core: Mobile 4 (2008)

## Erreferentziak

* ↑ Diaz, Ana. (2022-12-8). «FromSoftware reveals a reboot for Armored Core» Polygon.
* ↑ Plunkett, Luke. (2022-12-9). «Armored Core VI Announced, Which Isn't A Souls Game» Kotaku.
# The Corbett–Fitzsimmons Fight

The Corbett–Fitzsimmons Fight Enoch J. Rector zinemagilearen film mutua da, 1897. urtekoa. James J. Corbett eta Bob Fitzsimmons boxeolariek Carson Cityn San Patrizio egunean egindako borroka grabatu zuten.

## Aktoreak

* James J. Corbett
* Bob Fitzsimmons

## Erreferentziak

* ↑ The Corbett-Fitzsimmons Fight
* ↑ THE CORBETT-FITZSIMMONS FIGHT

## Kanpo estekak

* imdb.com
* Datuak: Q3784136
* Multimedia: The Corbett-Fitzsimmons Fight / Q3784136
# The X-Rays

The X-Rays George Albert Smith zinemagilearen film mutua da, 1897. urtekoa. Tom Green eta Laura Bayley aktoreek antzeztu zuten.

## Aktoreak

* Tom Green
* Laura Bayley

## Erreferentziak

* ↑ The X-Ray Fiend
* ↑ Nancy Hendricks. Haunted Histories in America: True Stories Behind The Nation's Most Feared Places

## Kanpo estekak

* imdb.com
* Datuak: Q5237210
# Colón salvadortar

    Artikulu hau El Salvadorko dibisari buruzkoa da; beste esanahietarako, ikus «Colón (argipena)».
Colón salvadortarra (gaztelaniaz: Colón salvadoreño), El Salvadorko Errepublikan 1919 eta 2001 bitartean zirkulazioan egon zen dibisa da. Bere ISO 4217 kodea SVC zen eta bere sinboloa ₡. Colón salvadortar banako baten ehunena zentabo deitzen zen eta colón bakoitza 100 zentaboz osatuta zegoen. Kristobal Kolon nabigatzaile, esploratzaile, kartografo, almirante, erregeorde eta gobernadore orokorraren omenez izendatua izan zen.

## Historia

1919an peso salvadortarra ordezkatu zuen. 2001eko lehenengo egunean berriz, estatubatuar dolarrak, colón salvadortarra ordezkatu zuen.

## Erreferentziak

* 1 2 3 (Ingelesez) Coins of CIS and Baltic countries. (Noiz kontsultatua: 2017-07-15).
* 1 2 (Gaztelaniaz) Banco Central de Reserva de El Salvador. (Noiz kontsultatua: 2017-07-15).

## Kanpo estekak

* (Gaztelaniaz) El Salvadorreko Erreserbako Banku Zentralaren webgunea.
* Datuak: Q829043
* Multimedia: Money of El Salvador / Q829043
# Andre Mariaren basilika (Aparecida)

Andre Maria Sorkunderen katedral basilika edo Aparecidako Andre Mariaren santutegi nazionala, portugesez: Santuário Nacional de Nossa Senhora Aparecida edo Santuário Nacional de Nossa Senhora Aparecida, Brasilhi Aparecida hirian dagoen basilika bat da, São Paulo estatuan. Hego Amerikako eliza handiena da, Vatikano Hirian dagoen San Petri basilika baino zertxobait txikiagoa.
1955-1980 artean eraiki zen, Benedito Calixto Neto arkitektoak diseinatu zuen. Greziar gurutze oinplanoa eta 40.000 lagunentzako edukiera du.

## Kanpo estekak

* Datuak: Q2886950
* Multimedia: Basilica of Our Lady of Aparecida / Q2886950
# El Salvadorko maren aurkako guda

El Salvadorko maren aurkako guda (zenbait hedabidek sarritan El Salvadorko terrorismoaren aurkako guda izendapenaz adierazia) 2022ko martxoan hasi zen guda bat izan zen, El Salvadorko gobernuaren eta herrialde hartan finkatutako maren artekoa. Gudari 2022ko martxoaren 25 eta 27 arteko hilketek eman zioten hasiera. Egun haietan 88 salvadortar hil zituzten eta herrialde hartako gobernuak Mara Salvatrucha mara (gaztelaniaz pandilla ere deitua, "gaizkile-taldea" itzul daitekeena) egin zuen hilketen arduradun. Hala ere, 2019. urtetik gobernuak marek menpean zituzten lurraldeak berreskuratzeko plana abian jarria zuen.
Guda hasi eta urtebete ingurura, 2013ko otsailaren 22an, 64.512 pertsona atxilotu ziren marekin harremanak izatea leporatuta eta 90 pertsona inguru hil ziren gobernuaren zenbakien arabera. Bestelako iturriek zifra hori 100dik gora ipintzen dute.
Salvadortar gehienen artean ongi jasoa izan da gobernuak hasitako guda, kaleetako segurtasuna areagotu dela esaten dute gehienek. Hala ere, nazioartean badira ahots kritikoagoak, giza eskubideen urraketak salatu dituztenak, tartean AEBetako gobernua. El Salvadorko gobernuak behin eta berriz esan du guda honi esker kale segurtasuna nabarmen areagotu dela eta datuak eman ere bai: 2021ean hilketa kopurua 1.147koa izatetik 2022an 496koa izatera igaro zela adierazi zuen.

## Erreferentziak

* ↑ Informe revela la muerte de 59 detenidos en la guerra contra las pandillas en El Salvador. .
* ↑ Detenidos varios sicarios de la Mara Salvatrucha en una macrooperación de 2.000 agentes en El Salvador. .
* ↑ (Gaztelaniaz) Welle (www.dw.com), Deutsche. «Nayib Bukele: hay que "arreciar la guerra contra las pandillas" en El Salvador | DW | 29.06.2022» DW.COM (Noiz kontsultatua: 2023-02-27).
* ↑ (Gaztelaniaz) Prensa, Secretaría de. (2022-06-22). «Presidente Nayib Bukele anuncia la construcción del Centro de Confinamiento del Terrorismo» Presidencia de la República de El Salvador (Noiz kontsultatua: 2023-02-27).
* ↑ (Gaztelaniaz) «¿En qué municipios ocurrieron los 88 homicidios del 25 al 27 de marzo?» Noticias de El Salvador - Noticias de El Salvador, noticias internacionales, salvadoreños por el mundo, economia, negocios, politica, deportes, entretenimiento, tecnologia, turismo, tendencias, fotos, videos, redes sociales (Noiz kontsultatua: 2023-02-27).
* ↑ (Gaztelaniaz) «3 estrategias con las que Bukele pretende hacer frente a las pandillas en El Salvador (y cuán novedosas son)» BBC News Mundo (Noiz kontsultatua: 2023-02-27).
* ↑ (Gaztelaniaz) DEM, Redacción. (2023-02-22). «Ulloa dice a congresista que régimen solo viola libertades judiciales para recolectar pruebas» Diario El Mundo (Noiz kontsultatua: 2023-02-27).
* ↑ (Gaztelaniaz) ONG registra 102 muertes de detenidos en régimen de excepción en El Salvador. .
* ↑ «El Salvador murders plummet by over half in 2022 amid gang crackdown | Reuters» web.archive.org 2023-01-03 (Noiz kontsultatua: 2023-02-27).

## Kanpo estekak

* Datuak: Q111653302
* Multimedia: Salvadoran gang crackdown / Q111653302
# Erromatar Museo Nazionala

Erromatar Museo Nazionala, italieraz: Museo Nazionale Romano, Italiako Erroma hiriburuan dagoen eta hainbat saila eta eraikin dituen museo bat da. Antzinako Erromari buruzko bildumak ilysgai ditu.
1889an sortua eta 1890ean inauguratua izan zen.
* Datuak: Q1135392
* Multimedia: Museo Nazionale Romano / Q1135392
# Álvaro Magaña

Álvaro Alfredo Magaña Borja (Ahuachapán, 1925eko urriaren 8a – San Salvador, 2001eko uztailaren 10a) El Salvadorko presidentea izan zen 1982tik 1984ra
Ekonomian lizentziatu zen El Salvadorko Unibertsitatean, eta ekonomialari aritu zen El Salvadorko Erreserba Banku Zentralean, eta ekonomiako irakasle El Salvadorko Unibertsitatean. Chicagoko Unibertsitatean ekonomia masterra egin ondoren, El Salvadorko Hipoteka Bankuko presidente izan zen.
1982ko apirilaren 28an, Batzar Konstituziogileak El Salvadorko behin-behineko presidente hautatu zuen, Gobernu Batzorde Iraultzailea ordezkatzeko. Bere agintaldian, 1983ko El Salvadorko Konstituzioa idatzi zen eta 1984ko presidentetzarako hauteskundeak ospatu ziren.

## kanpo estekak

* Datuak: Q250808
# Txabola

    Beste esanahi batzuen berri izateko, ikus: «Txabola (argipena)»
Txabola edo etxola —zenbait euskalkitan "ola" edo "kaserna"— eraikin txiki eta apala da, gehienetan izaera iraunkorra ez duena, lanabesak eta abereak gorde edota lan egiteko erabiltzen dena.

## Ikus, gainera

* Borda
* Favela
* Txabolismo

## Erreferentziak

* ↑ «Txabola» UZEI Sinonimoen Hiztegia. Donostia.

## Kanpo estekak

* Datuak: Q5784097
* Multimedia: Huts / Q5784097
# Armando Calderón Sol

Armando Calderón Sol (San Salvador, 1948ko ekainaren 24a - Houston, 2017ko urriaren 9a) salvadortar politikaria izan zen. El Salvadorko presidentea izan zen 1994 - 1999 bitartean. Eskuin muturreko ARENA alderdiko sortzaileetako bat izan zen. San Salvadorko alkate izan zen 1989tik 1994ra. Gerra zibilaren ondorengo lehen presidentetzarako hauteskundeak irabazi zituen. Bere agintaldian, gerrillari ohiak bizitza zibilean integratu zituen eta pribatizazio politika bat gauzatu zuen.
* Datuak: Q381018
* Multimedia: Armando Calderón Sol / Q381018
# Mauricio Funes

Carlos Mauricio Funes Cartagena (San Salvador, 1959ko urriaren 18a – Managua, 2025eko urtarrilaren 21a) salvadortar kazetari eta politikaria izan zen, El Salvadorko presidentea 2009tik 2014ra.
Universidad Centroamericanan ikasi zuen, graduatu gabe. Kazetari bezala lan egin zuen eta berriemaile izan zen El Salvadorko Gerra Zibilean, non buruzagi ezkertiarrak elkarrizketatu zituen. Gainera, elkarrizketa programa bat aurkeztu zuen telebistan.
Nazio Askapenerako Farabundo Marti Fronteko hautagaia izan zen eta 2009ko hauteskundeak irabazi zituen botoen % 51,32 eskuratuta. Pobrezia eta desberdintasuna murrizteko neurri sozialak hartu zituen eta Kubarekiko harremanei ekin zien berriro.
2016an, legez kanpoko aberastea eta zergak saihestea leporatu zioten. Nikaraguan babestu zen eta han hil zen.

## Kanpo estekak

* Datuak: Q57342
* Multimedia: Mauricio Funes / Q57342
# Salvador Sánchez Cerén

Salvador Sánchez Cerén (Quezaltepeque, 1944ko ekainaren 18a) salvadortar irakasle eta politikaria da. El Salvadorko Errepublikako presidentea da 2014ko ekainetik. Nazio Askapenerako Farabundo Martí Fronteko kidea, gerrillako komandante izan zen El Salvadorko Gerra Zibilean (1980-1992).

## Erreferentziak

* ↑ Sanchez Ceren gerrillari ohiaren garaipena berretsi dute El Salvadorren. berria.eus (Noiz kontsultatua: 2017-12-1).

## Kanpo estekak

* Datuak: Q936831
* Multimedia: Salvador Sánchez Cerén / Q936831
# Claudia Rodríguez de Guevara

Claudia Juana Rodríguez de Guevara (El Salvador, 1980) salvadortar politikaria da. Lanbidez kontalaria, herrialdeko presidentea da 2023ko abenduaren 1etik aurrera. El Salvadorren kargu horretara iritsitako lehenbiziko emakumezkoa izan zen.

## Erreferentziak

* ↑ (Gaztelaniaz) Asamblea Legislativa otorga licencia a Presidente Bukele. El Salvador-eko Batzar Legislatiboa.

## Kanpo estekak

* Datuak: Q123591159
* Multimedia: Claudia Rodríguez de Guevara / Q123591159
# Roberto D'Aubuisson

Roberto D'Aubuisson Arrieta (Santa Tecla, 1943ko abuztuaren 23a - San Salvador, 1992ko otsailaren 20a) salvadortar militarra eta politikaria izan zen, Alianza Republicana Nacionalista alderdiaren sortzaile eta lehen buruzagia. EL Salvadorko Egiaren Batzordearen arabera, Óscar Romeroren hilketa agindu zuen.

## Bizitza

Frantses etorkinen familia batean jaio zen, eta jesuitekin egin zituen lehen ikasketak. Eskola militarrean ibili zen gero, eta, handik atera zenean, Guardia Nazionalean sartu zen. Washingtongo Nazioarteko Polizia Akademian ere egin zituen ikasketak, Guardia Nazionaleko agente sekretu izan aurretik, eta presidentearen segurtasun-agentziako zuzendariorde izan zen, geroago.
Gudarosteko erreformistek Carlos Humberto Romero jeneralaren gobernua eraitsi zutenean, kafearen oligarkiak (lurrak banatzearen eta politika-erreformen aurka) D'Aubuissoni agindu zion alderdi politiko berri bat antola zezan. 1979an gudarostetik bota zuten, eskuin-muturreko jarduera terroristetan eta estatu-kolpe ahaleginetan aritu izanaren fama irabazi ondoren. El Salvadorko Gerra Zibilean (1979-1992) 75.000 giza hilketa baino gehiago eragin zituzten Heriotza Eskuadroien antolatzaile nagusia izan zen, eta uste da, bera zegoela 1980ko Oscar Romero artzapezpikuaren hilketaren atzean ere.
Astinaldi haren ondoren, D'Aubuisson Guatemalan babestu zen, baina Alianza Republicana Nacionalista (ARENA) izeneko eskuineko koalizioa antolatu ondoren, El Salvadorrera itzuli zen, eta Asamblea Constituyente delakoaren lehendakari izan zen 1982an eta 1983an. 1984ko hauteskundeak Alderdi Kristau Demokratako José Napoleón Duartek irabazi zituen. 1989an, ordea, ARENAko hautagaia, Alfredo Cristiani, atera zen lehendakari. D'Aubuissonek ahaleginak egin zituen Cristianik eta ezkerreko gerrillariek Gerra Zibila amaitzeko hasitako negoziazioak eragozten, baina ez zuen lortu. 1992ko otsailean hil zen D'Aubuisson, hestegorriko minbiziaren kariaz, su-etena sinatu baino bost aste lehenago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Brockett, Charles D.. Political Movements and Violence in Central America. books.google.es (Noiz kontsultatua: 2016-12-6).
* Datuak: Q981443
* Multimedia: Roberto D'Aubuisson / Q981443
# SVG

SVG (ingelesetik Scalable Vector Graphics) irudi bektorial eskalagarriak definitzeko W3Ck 1999an sortutako XML formatu ireki bat da. Irudiok bi dimentsiokoak dira eta estatiko edo animaziodunak izan daitezke.
SVG irudiak eta euren jokaera XML motako testu fitxategietan definitzen dira. Horrek esan nahi du fitxategi hauek bilatu, ordenatu, programatu eta konprimitu daitezkeela. Horrela izanik SVG irudiak sortu eta editatu daitezke testu editore batez baina normalean Inkscape bezalako irudi editorez sortu eta aldatzen dira.
Ondoko irudiak ilustratzen du bit mapa eta irudi bektorialen arteko aldea. Bit mapa motako irudiak pixel multzo batez osatuta daude eta irudia handitzean pixelok nabarmentzen dira. Irudi bektorialak, ordea, nodoz zehaztutako formez osatuta daude eta irudiaren tamaina aldatzen denean, eskalatu egiten da, nodoak tokiz mugitzen dira eta formak mantentzen dira.
Egungo web nabigatziale gehienek, Mozilla Firefox, Internet Explorer, Google Chrome, Opera, Safari, and Microsoft Edge barne, formatu hau irakur eta erakus dezakete.

## Aplikazioak

SVG irudiak bektore motako grafikoen editore batekin sor datezke, adibidez: Inkscape, Adobe Illustrator, Adobe Flash Professional, edo CorelDRAW, eta raster irudi (edo bit map) moduan renderizatu daitezke (adibidez PNG formatura eraldatuz) aplikazio horiek erabiliz. Bestalde, aplikazio horietan, raster irudiak inportatu daitezke SVG artxiboan sartzeko.
SVGaren beste erabilera batzuk: txerta daitezke testu editore batean (LibreOffice Writer, adibidez) edota maketazio software batean (Scribus, adibidez), edo irudiak inportatu daitezke hainbat edizio programatan, (GIMP edo Blender, kasu).

## Oharrak

* ↑ Hiru izen desberdin erabil daitezke irudi mota berdina adierazteko: Raster irudia (edo bakarrik raster), bit mapa edo pixelezko irudia; azken hau gutxiago erabiltzen da ordea.

## Ikus, gainera

* Raster irudi.
* Irudi bektorial.
* Irudi-bereizmen.
* SVG Translate. Wikipedia Commonseko SVG artxiboak itzultzeko on-line tresna. Wikimedia Foundation's Community Tech taldeak garatuta.

## Kanpo estekak

* (Ingelesez) SVGri buruzko informazioa W3Cren webgunean
* Datuak: Q2078
* Multimedia: Scalable Vector Graphics / Q2078
# Francisco Flores

Francisco Guillermo Flores Pérez (Santa Ana, 1959ko urtarrilaren 17a - San Salvador, 2016ko urtarrilaren 30a) salvadortar politikaria izan zen. El Salvadorko presidentea izan zen 199tik 2004ra.
ARENA alderdi eskuindarreko kidea izan zen eta Alfredo Cristiani presidentearen gobernua politika amorragarrian sartu zen. 1994an diputatu hautatu zuten eta hiru urte geroago Legebiltzarreko presidente. 1999tik 2004ra presidente izan zen bitartean, Estatu Batuekin lerrokatu zen eta dolar estatubatuarra herrialdeko moneta gisa sartu zuen. 2014an auzipetu zuten ustelkeriagatik.

## Kanpo estekak

* Datuak: Q381002
* Multimedia: Francisco Flores Pérez / Q381002